**KAPITĀLSABIEDRĪBAS FINANŠU UN NEFINANŠU MĒRĶU REZULTĀTI**

**2015.**

**Mākslinieciskā darbība, kultūras pakalpojumi**

2015.gads bijis otrais pilnais SIA “Austrumlatvijas koncertzāle”, darbības gads, kad tā

nodrošinājusi pirmās jaunizbūvētās reģionālās koncertzāles Latvijā - Latgales vēstniecības GORS, saimniecisko un māksliniecisko darbību (izbūvētais objekts tika nodots ekspluatācijā 2013.gada maijā).

2015.gadā uzņēmuma darbs bija vērsts gan uz saimniecisko jautājumu risināšanu, gan arī augstvērtīgas un dažādas mākslinieciskās programmas sagatavošanu, atklājot unikālās koncertzāles akustiskās īpašības un piemērotību profesionālajai mākslai dažādos žanros. Tādējādi iedzīvotājiem bija pieejami kvalitatīvi kultūrpakalpojumi, papildus piesaistīti arī apmeklētāji no citiem reģioniem, kas augstu novērtē pasākumu kvalitāti un GORS sniegtās iespējas. Acīmredzami, ka Latgales vēstniecība GORS kļuvusi ne tikai par nozīmīgu un unikālu kultūras būvi ar izcilām akustiskajām koncertzālēm, tas ir arī augstvērtīgas kultūras cienītāju galamērķis, pilsētas un reģiona sociālās vides pozitīvo pārmaiņu sekmētājs, pilsētas popularizētājs, tūristu piesaistes objekts, kā arī vietējās ekonomikas veicinātājs.

**Saskaņā ar attīstības stratēģiju, viena no Latgales vēstniecības GORS būtiskākajām**

**un svarīgākajām funkcijām ir profesionālās mākslas (koncerti, teātra, dejas mākslas izrādes, skatuves uzvedumi u.c.) pasākumu nodrošinājums. Vēl jo nozīmīgāk tas ir, ņemot vērā izcilās koncertzāles akustiskās īpašības, ko novērtējuši gan mūziķi, gan arī klausītāji**. Līdz ar to 2015.gadā SIA “Austrumlatvijas koncertzāle” aktīvi strādājusi, lai nodrošinātu dažādu žanru Latvijas un ārvalstu profesionālās skatuves mākslas, mūzikas, vizuālās un jauno mediju mākslas pieejamību kā to paredz gan iepriekšminētā projekta mērķi, gan uzņēmumam deleģētās funkcijas, kā arī saimnieciskie apsvērumi.

2015.gadā Latgales vēstniecībā GORS notika **158 dažādu žanru** Latvijas un ārvalstu profesionālās skatuves mākslas, **mūzikas, vizuālās un jauno mediju mākslas pasākumi**, t.sk. 49 profesionālās ievirzes koncerti un izrādes, kā arī 109 plašizklaides pasākumi. 2015.gadā SIA “Austrumlatvijas koncertzāle” organizēja 91 pasākumu, 67 bija nomas pasākumi, ko organizējušas dažādas producentu apvienības un koncertorganizācijas, 42 bijuši nomas pasākumi)

Latgales vēstniecība GORS 2015.gadā ir kļuvusi par vienu no svarīgākajiem tūrisma galamērķiem Latgales pusē, tā ir mākslinieciskajā aspektā pievilcīga Latvijas un ārvalstu mūzikas kolektīviem un māksliniekiem. 2015.gadā uz GORS skatuves ir **uzstājušies mūziķi no Latvijas, Krievijas, Vācijas, Šveices, Lielbritānijas, Zviedrijas, Argentīnas, ASV, Ķīnas, Gruzijas, Čehijas u.c. pasaules valstīm**. Viņu vidū **daudzi starptautisku atzinību guvuši mūziķi un kolektīvi**: Valsts kamerorķestris “Sinfonietta Rīga”, Latvijas Radio koris, Latvijas Nacionālais Simfoniskais orķestris, Liepājas Simfoniskais orķestris, Latvijas Nacionālās operas balets, Valsts Akadēmiskais koris Latvija, pianists Reinis Zariņš, vijolnieki Eva Bindere, Koļa Blahers, Vineta Sareika, čelliste Kristīne Blaumane, ērģeļniece Iveta Apkalna, Londonas Tribute grupa “The Beatles”, ASV laikmetīgās dejas kompānija “Complexions”, Kungfu laikmetīgās dejas kompānija (Ķīna), dziedātāji Sofia Rei (Argentīna), grupa “Egari” (Gruzija), grupa “The Real Group” un džeza mūzikas izpildītājs Nils Landgrēns (Zviedrija), Alise Francis (Vācija) u.c. Tāpat uz Latgales vēstniecības GORS skatuves uzstājušies Vairāki Krievijas mūziķi un grupas - Oļegs Pogudins, Vera Brežņeva, Valērijs Meladze*,* Alekseja Ribņikovamuzikālais teātris,Latvijas skatuves mākslinieki *-* Intars Busulis, Dons, Ainars Mielavs, *Melo M, Eolika, Raxtu Raxti, Iļģi, Dakota,* Astrarulsmirus*, Latvian Voices,* Aija Andrejeva*, Da Gamba, Labvēlīgais Tips, Triānas Parks, Musiqq* u.c. Notikusi vairāku Latvijas un Krievijas kinoaktieru uzstāšanās festivāla „Open Place” laikā.

Turpinājusies arī sadarbība ar VSIA “Latvijas koncerti”, VSIA “Latvijas Nacionālais Simfoniskais orķestris”, VSIA “Latvijas Nacionālā opera’, VSIA “Nacionālais teātris”, VSIA “Dailes teātris”, VSIA “Valmieras Drāmas teātris”, VSIA “Liepājas teātris”, VSIA “Latvijas Leļļu teātris”, kā arī privātajām producentu kompānijām, izveidota un attīstīta starptautiskā sadarbība.

Uzņēmums atbilstoši piešķirtajai pašvaldības dotācijai ir organizējis 11.Baroka mūzikas dienas Rēzeknē, Pirmo ērģeļmūzikas festivālu ORGANismi un LR proklamēšanas 98.gadadienas Svētku koncertu. **Nozīmīgs faktors, kas veicinājis profesionālās mākslas pieejamību, bijis noslēgtais līdzdarbības līgums ar Kultūras ministriju, kā arī SIA “Austrumlatvijas koncertzāle” ieguldītais darbs Valsts Kultūrkapitāla fonda projektu konkursos.** **Kultūras ministrijas finansējums** – 159 134,00 EUR (apsaimniekoti kopā ar atlikumu 159343.84 EUR), **VKKF projektu konkursu finansējums, kas piesaistīts 2015.gadā** – 32 900,00 EUR (apsaimniekoti kopā ar atlikumu 39437.55 EUR).

**Pateicoties SIA „Austrumlatvijas koncertzāle” Lielās zāles teicamajām akustiskajām kvalitātēm, kā dēļ interese no mūziķu puses par iespējām koncertēt šeit ir bijusi ļoti augsta**. Par to liecina fakts, ka Latvijas Radio kora 75.gadu Jubilejas koncerta norises vieta bija tieši Latgales vēstniecībā GORS. Lielās zāles akustiku izbaudīja arī tie klausītāji, kas apmeklēja Starptautiskā folkloras festivāla BALTICA koncertu “Četri vārdi”.

Ir notikušas dažādas radošas **darbnīcas un meistarklases** pasākumu laikā (Dearty Deal Theatr radošas darbnīcas), Baroka mūzikas dienu un festivāla ORGANismi meistarklases.

2015.gadā vairāk kā 12 reizes dažādos pilsētas un novada pasākumos koncertēja **pilsētas pūšamo instrumentu orķestris *Rēzekne,* kā arī šī orķestra struktūrā izveidotais *Rēzeknes bigbends***. Tapušas jaunas programmas sadarbībā ar Latvijā pazīstamiem mūziķiem – Andri Ērgli, Agri Daņilenko, Diānu Pīrāgs, Laimi Rācenāju. 2015.gadā orķestris un tā bigbends veidoja programmas gan valsts svētku koncertiem, gan Rēzeknes pilsētas skolotājiem viņu profesionālajos svētkos, Latgales vēstniecības GORS korporatīvajiem klientiem, Starptautiskās konferences *Biznesa forums* viesiem utt. Pozitīvi attīstījās arī Rēzeknes kamerorķestra darbība diriģenta Jāņa Stafecka vadībā, tapa divas koncertprogrammas – “Plaukstošais jasmīns” ar brīnumbērna Daniila Bulajeva piedalīšanos un “baltais koncerts” ar pianista Riharda Plešanova un solistes Sonoras Vaices piedalīšanos.

Pastāvīgs SIA “Austrumlatvijas koncertzāle” **sadarbības partneris ir J.Ivanova Rēzeknes mūzikas vidusskola**. Mūzikas skolas un vidusskolas audzēkņi piedalījās visos Rēzeknes kamerorķestra koncertos, Baroka mūzikas dienu projektā, ērģeļmūzikas festivāla ORGANismi koncertizrādē “Saule.Bērni.Rainis”.

Lai nodrošinātu kino demonstrēšanas funkciju 2015.gadā, GORS Mazā zāle tika iznomāta kino operatoram, kas saglabājusi kino demonstrēšanas intensitāti un nodrošināja vairāku kinoseansu demonstrāciju (**vidēji 50 filmu seansi mēnesī).**

2015.gadā koncertzāles 1. un 2.stāva foajē ir notikušas **11 foto māksla, glezniecība, dizaina izstādes**, no kurām kā viena no nozīmīgākajām jāmin izstāde *Dizaina manifestācija. Situācija*.

2015.gadā SIA „Austrumlatvija koncertzāle” **organizēti 67 semināri**, konferences un korporatīvie pasākumi, kā arī organizētas 354 ekskursijas 7970 cilvēkiem, kas liecina par stabilu un joprojām pieaugošu ekskursantu skaitu.

Kopumā 2015. gadā Latgales vēstniecībā GORS rīkotos pasākumus ir apmeklējuši 158400 cilvēki, tostarp publiskos kultūras pasākumus 71 450 apmeklētāji Statistikā nav iekļauti ikdienas apmeklētāji- interesenti. To skaits varētu būt vairāki tūkstoši.

Uzņēmuma darbība 2015.gadā vairākkārt novērtēta Latvijas kultūras vidē – te notikušie pasākumi saņēmuši nominācijas Latvijas Televīzijas un Latvijas Radio gada balvā “Kilograms kultūras”, nominēti augstākajam Latvijas valsts apbalvojumam mūzikā - Lielajai Mūzikas balvai, tāpat, pateicoties SIA “Austrumlatvijas koncertzāle” norisēm Izcilības balvu kultūrā saņēmusi ērģelniece Iveta Apkalna.

**Saimnieciskā darbība**

2015.gadā SIA “Austrumlatvijas koncertzāle” **ieņēmumi bija 1491.2 tūkst. EUR**  **338.4 tūkst. EUR** veidoja **biļešu tirdzniecības ieņēmumi**, **197.0 tūkst. EUR** veidojaieņēmumi no **telpu nomas**. Pateicoties ieguldītajam darbam sadarbības veidošanā, piesaistīti **un apsaimniekoti 159.3 tūkst. EUR no Kultūras ministrijas profesionālās mākslas pieejamības nodrošināšanai** (šādi līdzekļi 2013.gadā netika piešķirti), savukārt **projektu konkursos un citās aktivitātēs piesaistīti 35.3 tūkst. EUR (apsaimniekoti kopā ar atlikumu 45.8 tūkst. EUR)** (Valsts Kultūrkapitāla fonds, Latgales kultūras programma, Latvijas Nacionālais kultūras centrs, Nordic-Baltic mobilitātes programma u.c.), Rēzeknes pilsētas domes dotācija **751287** **EUR**.

Uzņēmuma vadība kā pozitīvu faktu min to, ka **2015.gadā biļešu ieņēmumi GORS rīkotajiem nedotētajiem kultūras pasākumiem pilnībā sedza pasākuma mākslinieciskās izmaksas**.

2015.gada **izdevumi sasniedza 1485.2 tūkst. EUR**, no kuriem 63% novirzīti ēkas uzturēšanas izdevumu segšanai un pasākumu rīkošanas izmaksu segšanai.

**Līdz ar to 2015.gadu uzņēmums noslēdzis ar peļņu 6089 EUR apmērā, kas novirzāma iepriekšējo gadu zaudējumu segšanai.**

Vērtējot Austrumlatvijas reģionālā daudzfunkcionālā centra darbības stratēģijā noteikto, uzņēmumam, pateicoties veiksmīgai pasākumu realizācijai, pēc valdes ieskatiem maksimāli efektīvai saimnieciskajai darbībai, sadarbībai ar Kultūras ministriju un aktivitātei projektu konkursos, ir izdevies pārsniegt Austrumlatvijas reģionālā daudzfunkcionālā centra stratēģijā plānotos saimnieciskās darbības ieņēmumus, kā arī papildus piesaistīto līdzekļu apjomu. Turklāt ieņēmumu pieauguma intensitāte ir lielāka nekā izdevumu. Tikmēr pašvaldības dotācijas īpatsvars 2015.gadā veidoja 50.4 procentus.

2015.gadā uzlabojušies uzņēmuma likviditātes rādītāji, kas liecina, ka uzņēmums ir finansiāli stabils.

*Likviditātes rādītāji:*

|  |  |  |  |  |  |  |
| --- | --- | --- | --- | --- | --- | --- |
| Likviditātes seguma koeficients= | debitori+nauda+īst.vērtspapīri | | |  |  |  |
| Īstermiņa saistības |  |  |  |  |
| Kopējais likviditātes seguma koef.= | Apgrozāmie līdzekļi | |  |  |  |  |
| Īstermiņa saistības | |  |  |  |
| Likviditātes seguma koeficients= | (34159+60689) =94848 |  | = | **1.94** |  |  |
| 48767 |  |  |
|  |  |  |  |  |  |  |
| Kopējais likvid.koef.= | (34159+60689+2256)=97104 |  | = | **1.99** |  |  |
| 48767 |  |  |

Finanšu pārskats

**Bilance uz 31.12.2015.**

|  |  |
| --- | --- |
| Rādītāja nosaukums | Pārskata periodā |
| **AKTĪVS** |  |
| **Nemateriālie ieguldījumi** | **2164** |
| **Pamatlīdzekļi** |  |
| Pārējie pamatlīdzekļi un inventārs | 89896 |
| **Pamatlīdzekļi kopā** | **89896** |
| **Ilgtermiņa ieguldījumi kopā** | **92060** |
| **Apgrozāmie līdzekļi** |  |
| **Krājumi** |  |
| Izejvielas un materiāli | 39 |
| Gatavie ražojumi un preces pārdošanai | 1736 |
| Avansa maksājumi par precēm | 481 |
| **Krājumi kopā** | **2256** |
| Pircēju un pasūtītāju parādi | 18822 |
| Citi debitori | 1351 |
| Nākamo periodu izmaksas | 13986 |
| **Debitori kopā** | **34159** |
| **Nauda** | **60689** |
| **Apgrozāmie līdzekļi kopā** | **97104** |
| **BILANCE** | **189164** |
| **PASĪVS** |  |
| **Pašu kapitāls** |  |
| **Pamatkapitāls** | **233166** |
| Nesadalītā peļņa |  |
| Iepriekšējo gadu nesadalītā peļņa | -119495 |
| Pārskata gada nesadalītā peļņa | 6089 |
| **Pašu kapitāls kopā** | **119760** |
| **Uzkrājumi** |  |
| **Citi uzkrājumi** | **20637** |
| **Īstermiņa kreditori** |  |
| Saņemtie avansi | 1754 |
| Parādi piegādātājiem un darbuzņēmējiem | 6159 |
| Nodokļi un VSAOI | 6594 |
| Pārējie kreditori | 9262 |
| Nākamo periodu ieņēmumi | 10648 |
| Uzkrātās saistības | 14350 |
| **Īstermiņa kreditori kopā** | **48767** |
| **Kreditori kopā** | **48767** |
| **BILANCE** | **189164** |

**Peļņas vai zaudējumu aprēķins**

(pēc periodu izmaksu metodes)

|  |  |
| --- | --- |
| Posteņa nosaukums | Pārskata periodā |
| **Neto apgrozījums** | **535372** |
| **Pārējie saimnieciskās darbības ieņēmumi** | **955873** |
| **Personāla izmaksas** | **533011** |
| Atlīdzība par darbu | 415442 |
| VSAOI | 101478 |
| Pārējās sociālās nodrošināšanas izmaksas | 16091 |
| Līdzekļu un vērtības norakstīšana | **16829** |
| Pamatlīdzekļu un nemateriālo ieguldījumu nolietojums un norakstīšana | 16829 |
| **Pārējās saimnieciskās darbības izmaksas** | **935316** |
| Peļņa vai zaudējumi pirms ārkārtas posteņiem | **6089** |
| Peļņa vai zaudējumi pirms nodokļiem | **6089** |
| Uzņēmuma ienākuma nodoklis par pārskata gadu |  |
| Pārskata gada peļņa vai zaudējumi | **6089** |

SIA „Austrumlatvijas koncertzāle” valdes locekle D.Zirniņa

SIA „Austrumlatvijas koncertzāle”

Grāmatvedības nodaļas vadītāja: M.Šmaukstele

30.05.2016.